רכבת העמק 
עליתי על רכבת העמק ואין לה תחנות; הקונדוקטור אומר שהיא רצה מהר ויש לה מיליון קרונות; הליצן שבי צוחק לי, הוא יודע שאני קרקס; רציתי לשאול אם בפנים הוא עצוב אבל ידעתי שהוא יכעס; הנשים עושות לי טוב, כן ואחר כך הן הולכות; משאירות אותי אומלל ובדרך כלל גם קרוע לחתיכות; אבא תעשה לי טובה, תגיד לה לעצור; הלילה משתרע עלי ועליה והקטר שיכור; עכשיו מגיע שר השיטפון מחזיק מפה ורובה; מדבר על עתיד המזרח התיכון בקול מאיים ומקווה; פתאום הוא מפליט ירושלים, כולם מאבדים משקל; גם אני עומד לו ומוחא לו כפיים כי גם אני בקהל; ליד בת אל ראיתי מתנחל בארץ ישראל השכנה; עולה לרגל ותוקע דגל על הקבר של רחב הזונה; אבא תעשה לי טובה,, תגיד לי שזאת רק הצגה; כי אם זה בחיים, זה לא נעים והילד שלך משוגע; כן, ביאליק היה בסדר, היו לו הרבה צרצרים; כתב על החדר שירים לפי מטר, רק נמאס לי למדוד שירים; רציתי לבוא ולהגיד לו: חיים נחמן אני הרוס; אבל השעון שלו עומד והבית שלו כבד והטלפון שלו תמיד תפוס; מולי עומד קטן עם זקן ואומר לי שהוא בישיבה; יש לו אור בעיניים ועגיל באוזניים ועל כל שאלה תשובה; אבא תעשה לי טובה, תגיד לי שזה רק חלום; למה לא סיפרת לי שרכבת העמק לא נוסעת לשומקום; שמעתי צלצול והרמתי, ראש הממשלה היה על הקו; והוא אמר לי: יוהנתן אני מודאג מהמצב; המדינה במשבר והכל מתפורר, תגיד לי על מי לסמוך; אמרתי לו: נשיא מצרים, אריק איינשטיין, שלום חנוך; ממולי יושבת בלונדינית, לפניה יושב חזה; שולפת מארנקה סיגריה ירוקה ואומרת: נעשן את זה; אבא תעשה לי טובה, תגיד לי מה פה קורה; הסיפור שלי ידוע והסוס שלי פצוע והאקדח שלי לא יורה; עליתי על רכבת העמק ואין לה תחנות; הקונדוקטר אומר שהיא רצה מהר ויש לה שלושים קרונות.; 